மாயன் மொழிகள்

மாயன் மொழிகள் இடையமெரிக்காவிலும், நடு அமெரிக்காவிலும் பேசப்படும் ஒரு மொழிக்குடும்பத்தைச் சேர்ந்த மொழிகள் ஆகும். மாயன் மொழிகள் குறைந்தது 6 மில்லியன் தாயக மாயர்களால் பேசப்படுகிறது. இவர்கள் முக்கியமாக கௌதமாலா, மெக்சிக்கோ, பெலீசு, ஒண்டூராசு ஆகிய நாடுகளைச் சேர்ந்தவர்கள். 1996 ஆம் ஆண்டில் கௌதமாலா 21 மாயன் மொழிகளைப் பெயர் குறித்து முறைப்படி அங்கீகரித்தது. மெக்சிக்கோ அதன் பகுதியில் உள்ள மேலும் எட்டு மொழிகளை அங்கீகரித்தது.

மாயன் மொழிக்குடும்பம் அமெரிக்காவில், மிகக் கூடுதலாக ஆய்வு செய்யப்பட்டதும், சிறப்பாக ஆவணப்படுத்தப்பட்டதுமான ஒரு மொழிக்குடும்பம். தற்கால மாயன் மொழிகள், 5,000 ஆண்டுகளுக்கு முன் பேசப்பட்ட ஒரு மொழியான முந்து மாயன் மொழியில் இருந்து உருவானவை. முந்து மாயன் மொழி ஒப்பியல் முறையைப் பயன்படுத்திப் பகுதியாக மீடுருவாக்கம் செய்யப்பட்டது.

மேற்கோள்கள்

மொழிக் குடும்பங்கள்